Official Journal L 110 , 26/04/1997 P. 0021 - 0023



KOMISJONI MÄÄRUS (EÜ) nr 748/97, 25. aprill 1997, millega muudetakse I ja II lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes,1 viimati muudetud komisjoni määrusega (EÜ) nr 716/97,2 eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomsete toiduainete tarbijale ja nende jääkide mõju toiduainete tööstuslikule töötlemisele; loomsetes toiduainetes leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; moksidektiin tuleks lisada määruse (EMÜ) nr 2377/90 I lisasse; isoksupriin ja prasikvanteel tuleks lisada määruse (EMÜ) nr 2377/90 II lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ,3 viimati muudetud direktiiviga 93/40/EMÜ4; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I ja II lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa ÜhendusteTeatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. aprill 1997 Komisjoni nimel komisjoni liige Martin BANGEMANN 1 EÜT L 224, 18.8.1990, lk 1. 2 EÜT L 106, 24.4.1997, lk 10. 3 EÜT L 317, 6.11.1981, lk 1. 4 EÜT L 214, 24.8.1993, lk 31. LISA Määruse (EMÜ) nr 2377/90 lisasid muudetakse järgmiselt A. I lisa muudetakse järgmiselt: 2. Antiparasiitikumid 2.3. Endo- ja ektoparasiitide vastased ained 2.3.1. Avermektiinid Farmakoloogilised toimeained Markerjääk Loomaliik Jääkide piirnormid Sihtkude Muud sätted "2.3.1.5. Moksidektiin Moksidektiin Veised, lambad 500 g/kg 100 g/kg 50 g/kg Rasvkude Maks Lihaskude, neer" B. II lisa muudetakse järgmiselt: 2. Orgaanilised ühendid Farmakoloogilised toimeained Loomaliik Muud sätted "2.79. Isoksupriin Veised, hobuslased Üksnes ravi otstarbel vastavalt nõukogu direktiivile 96/22/EMÜ* 2.80. Prasikvanteel Lambad Üksnes mitte-lakteerivate lammaste puhul kasutamiseks * EÜT L 125, 23.5.1996, lk 3."